[pied de mouche] Itemque Haimo de Aiseio et Hugo frater eius laudante matre eorum Ermeng[arda] et fratre eorum Manasse vendiderunt fratribus Quinciacensibus precio IIIIor librarum pratum de Rupe Alfredi, prata Ferrati, pratum de Ponto, laminam Mainerii, angulum ultra Sequanam. Ita ut si post IIIIor annos voluerint totum precium reddere licebit eis habere predicta prata. Sin alias predicti fratres pro iure emptionis hȩc prata possidebunt. Hoc pactum factum est apud Castellionem impresentia mea. Horum omnium testes sunt : Haimo Rufus de Divione, Calo de Lucennaio, Josbertus frater eius, Reinerius de Pulteriis, Petrus dapifer, Guiardus de Capella, Girardus de Aiseio. [retour à la ligne et pied de mouche] Itemque sit notum quod Gaudinus de Bremuro et Guido frater eius laudantibus uxoribus filiis et filiabus vendiderunt precio IIIIor librarum predictis fratribus pasturam et pastionem per totum finagium quod appellatur Vilerius iure perpetuo possidenda. Insuper etiam concesserunt eisdem fratribus de suo nemore pontum facere super Sequanam ad transmeandos greges. Hoc factum est inpresentia Gaufridi prepositi de Aennay. Testes sunt : Guido presbiter de Duismo, Hugo, Oldeerus presbiteri, Constantius prepositus de Mavilleio, Ebrardus frater eius, Girardus de Aiseio, Gaudinus Sachet, Reinaldus Buciola, Ayetus et Girardus maiores de Bremuro, Benignus, Radulfus de Maso, Robertus Sancti Medardi. Acta sunt hec anno ab Incarnatione Domini Mo Co LVIIo regnante Lodovico rege Francorum.